CELEX: 62007TN0498
Language: el
Date: 2008-05-02 00:00:00
Title: Υπόθεση T-498/07 P: Αναίρεση που άσκησε στις 2 Μαΐου 2008 η Erika Krcova κατά της αποφάσεως που εξέδωσε το Δικαστήριο Δημόσιας Διοίκησης στις 18 Οκτωβρίου 2007 στην υπόθεση F-112/06, Krcova κατά Δικαστηρίου

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/54
            
         Αναίρεση που άσκησε στις 2 Μαΐου 2008 η Erika Krcova κατά της αποφάσεως που εξέδωσε το Δικαστήριο Δημόσιας Διοίκησης στις 18 Οκτωβρίου 2007 στην υπόθεση F-112/06, Krcova κατά Δικαστηρίου
   (Υπόθεση T-498/07 P)
   (2008/C 209/98)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Erika Krcova (Trnava, Σλοβακία) (εκπρόσωπος: J. Rooy, δικηγόρος)
   
      Αντίδικος κατ' αναίρεση: Δικαστήριο των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Πρωτοδικείο:
   
               —
            
            
               να ακυρώσει την απόφαση του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 18ης Οκτωβρίου 2007, F-112/06, Krcova κατά Δικαστηρίου (δεν έχει δημοσιευθεί ακόμη στη Συλλογή),
            
         
               —
            
            
               να ακυρώσει την απόφαση του Δικαστηρίου των Ευρωπαϊκών Κοινοτήτων της 17ης Οκτωβρίου 2005, με την οποία η αναιρεσείουσα απολύθηκε με το πέρας της δοκιμαστικής περιόδου, και, εφόσον είναι απαραίτητο, την απόφαση της 16ης Σεπτεμβρίου, περί παρατάσεως της περιόδου αυτής κατά δύο μήνες, και την έκθεση κρίσεως δοκίμου υπαλλήλου, της 12η Σεπτεμβρίου 2005, με την οποία ζητείται η απόλυσή της,
            
         
               —
            
            
               να καταδικάσει το αναιρεσίβλητο στα δικαστικά έξοδα τόσο της δίκης ενώπιον του Δικαστηρίου Δημόσιας Διοίκησης όσο και της δίκης ενώπιον του Πρωτοδικείου.
            
         Λόγοι αναιρέσεως και κύρια επιχειρήματα
   Με την αίτηση αναιρέσεως, ζητείται η αναίρεση της αποφάσεως του Δικαστηρίου Δημόσιας Διοίκησης (Δικαστήριο Δημόσιας Διοίκησης) της 18ης Οκτωβρίου 2007, F-112/06, Krcova κατά Δικαστηρίου, με την οποία απορρίφθηκε η προσφυγή της με αίτημα την ακύρωση της αποφάσεως του Δικαστηρίου περί απολύσεώς της κατά το πέρας της δοκιμαστικής περιόδου.
   Η αναιρεσείουσα προσάπτει στο ΔΔΔ ότι αποφάνθηκε ultra petita και ότι ερμήνευσε εσφαλμένα το άρθρο 34 του Κανονισμού Υπηρεσιακής Καταστάσεως (ΚΥΚ) των υπαλλήλων των Ευρωπαϊκών Κοινοτήτων.